જિલ્લાના વિકસિત અને અંતરીયાળ વિસ્તારના બાળકો શાળાઓમાં ભણવા જઈ શકતા નથી. આથી ૬ થી ૧૪ વર્ષના બાળકો શાળાએ જઈ શકે તે માટે સર્વ શિક્ષા અભિયાન અંતર્ગત ટ્રાન્સપોર્ટ સુવિધા ઉભી કરવામાં આવી છે. સુરેન્દ્રનગર જિલ્લાના રણકાંઠા, નળકાંઠા, ડુંગરાળ વિસ્તારોમાં રહેતા અને વાડી વિસ્તારોમાં રખડતાં બાળકો માટે આ ટ્રાન્સપોર્ટ વ્યવસ્થા આશીર્વાદરૂપ બની છે ત્યારે સુરેન્દ્રનગર જિલ્લામાં ધોરણ ૧ થી ૮ના ૩ હજાર જેટલા બાળકોને ટ્રાન્સપોર્ટ સુવિધાનો લાભ અપાઇ રહ્યો છે. જેમાં લીંબડી, સાયલા, પાટડી, ધ્રાંગધ્રા, ચોટીલા, વઢવાણ, મુળી તાલુકાની ૬૧ જેટલી શાળાઓમાં હાલ ટ્રાન્સપોર્ટની સુવિધા આપવામાં આવી રહી છે.